ประกาศคณะกรรมการควบคุมการขนส่งทางบกประจำจังหวัดมหาสารคาม ฉบับที่ 48 (2554) เรื่อง กำหนดเส้นทางสำหรับการขนส่งประจำทางด้วยรถโดยสาร
ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดมหาสารคาม
ฉบับที่ ๔๘
(๒๕๕๔)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วย คณะกรรมการควบคุมการขนส่งทางบกประจำจังหวัดมหาสารคาม
ได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่ออำนวยความสะดวกในการเดินทางให้แก่ประชาชน

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดมหาสารคาม
ในการประชุมครั้งที่ ๑/๒๕๕๔ เมื่อวันที่ ๓ กุมภาพันธ์ ๒๕๕๔ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๑๐/๒๕๕๔ เมื่อวันที่ ๑๘ ตุลาคม ๒๕๕๔
จึงให้กำหนดเส้นทางสำหรับการขนส่งประจำทางด้วยรถโดยสาร หมวด ๑ สายที่ ๕
ปากทางบ้านดอนยม - โกลบอลเฮ้าส์ โดยให้ใช้รายละเอียดเส้นทางดังนี้ คือ

สายที่ ๕ ปากทางบ้านดอนยม - โกลบอลเฮ้าส์
เริ่มต้นจากสถานที่จอดรถโดยสารประจำทางปากทางบ้านดอนยม
ไปตามทางหลวงแผ่นดินหมายเลข ๒๑๓ ผ่านห้างสรรพสินค้าบิ๊กซี
สำนักงานแขวงการทางมหาสารคาม องค์การบริหารส่วนจังหวัดมหาสารคาม
สำนักงานทางหลวงชนบทจังหวัดมหาสารคาม ถึงสามแยกกาฬสินธุ์ แยกขวาไปตามถนนนครสวรรค์
แยกซ้ายไปตามถนนนครสวรรค์ ซอย ๓๒ ถึงสี่แยกไปตามถนนศรีสวัสดิ์ดำเนิน ซอย ๑๕
แยกขวาไปตามถนนเฉลิมพระเกียรติ ร. ๙ จนสุดถนนเฉลิมพระเกียรติ ร. ๙
ย้อนกลับตามเส้นทางเดิม ผ่านห้างสรรพสินค้าเซ็นเตอร์พอยต์ สำนักงานตรวจบัญชีสหกรณ์
โรงเรียนพระกุมาร โรงแรมวสุ โรงพยาบาลมหาสารคาม ไปตามถนนสมถวิลราษฎร์
ผ่านสถานีขนส่งเทศบาลเมืองมหาสารคาม แยกขวาไปตามถนนผังเมืองบัญชา
ผ่านเทศบาลเมืองมหาสารคาม โรงพยาบาลอินเตอร์ แยกซ้ายไปตามถนนเทศบาลอาชา
ไปสุดเส้นทาง ณ สถานที่จอดรถโดยสารประจำทางบริเวณโกลบอลเฮ้าส์


ประกาศ
ณ วันที่ ๑๔ พฤศจิกายน พ.ศ. ๒๕๕๔
ยิ่งยศ
ธนะจันทร์
รองผู้ว่าราชการจังหวัด
รักษาราชการแทน
ผู้ว่าราชการจังหวัดมหาสารคาม
ประธานกรรมการควบคุมการขนส่งทางบก
ประจำจังหวัดมหาสารคาม




























ปริยานุช/ผู้จัดทำ
๓ กุมภาพันธ์
๒๕๕๕

ปณตภร/ผู้ตรวจ
๑๐ กุมภาพันธ์
๒๕๕๕

















































[๑] ราชกิจจานุเบกษา
เล่ม ๑๒๙/ตอนที่ ๑๕ ง/หน้า ๒๓๑/๒ กุมภาพันธ์ ๒๕๕๕